Turun Martinseurakunta

Turun Martinseurakunta on seurakunta Varsinais-Suomessa, Turun kaupungissa. Seurakunta kuuluu Turun arkkihiippakunnassa Tuomiorovastikuntaan ja on osa Turun ja Kaarinan seurakuntayhtymää. Kirkkoherrana toimii Tuomo Norvasuo. Vuoden 2024 lopussa Turun Martinseurakuntaan kuului 17 776 jäsentä, mikä oli 59,5 prosenttia alueen asukkaista.

 Ilpoistenpiiri 
Martinseurakunnan yhteydessä toimii karismaattinen Ilpoistenpiiri. Alkujaan raamattupiirinä toiminut ryhmä laajentui voimakkaasti vuoden 1988 alussa. Piiri on saanut nimensä pitkäaikaisesta kokoontumisapaikastaan Ilpoisten seurakuntakodissa. Vuodesta 1993 lähtien se on kokoontunut Martin kirkossa.

 Papisto 
Seuraavat henkilöt ovat toimineet Martin seurakunnan kirkkoherroina: 
 1922–1954: Arvi Nenye
 1954–1978: Yrjö Luojola
 1978–1992: Matti Taipale
 1992–2006: Kauko Viitanen
 2006– Tuomo Norvasuo

 Lähteet 

Luokka:Turun seurakunnat
Luokka:Turun arkkihiippakunnan seurakunnat